ନୂଆଦିଲ୍ଲୀଃ ଦକ୍ଷତା, ସ୍ୱାସ୍ଥ୍ୟ ଏବଂ ଅନାବଶ୍ୟକତା ଭଳି ବିଭିନ୍ନ କାରଣ ଉପରେ ଆଧାର କରି ଏୟାର ଇଣ୍ଡିଆ କର୍ମଚାରୀ ଚିହ୍ନଟ ପ୍ରକ୍ରିୟା ଆରମ୍ଭ କରିଛି। ଏହି କର୍ମଚାରୀମାନଙ୍କୁ ବିନା ଦରମାରେ ୫ ବର୍ଷ ପର୍ଯ୍ୟନ୍ତ ଛୁଟିରେ ପଠାଯିବାକୁ ନିଷ୍ପତ୍ତି ହୋଇଛି ବୋଲି କହିଛନ୍ତି ଏୟାର ଇଣ୍ଡିଆ ମୁଖ୍ୟ ରାଜୀବ ବନସଲ୍ ।
ବିମାନର ପରିଚାଳନା ବୋର୍ଡ ଏହାର ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ରାଜୀବ ବନସାଲଙ୍କୁ କର୍ମଚାରୀମାନଙ୍କ ଦକ୍ଷତା ଓ ସ୍ବାସ୍ଥ୍ୟ ଆଧାରରେ ୬ ମାସରୁ ୫ ବର୍ଷ ପର୍ଯ୍ୟନ୍ତ ଛୁଟି ପ୍ରଦାନ କରିବାକୁ ଅନୁମତି ଦେଇଛି । ଏହି ଛୁଟି ଅବଧିରେ କର୍ମଚାରୀମାନଙ୍କୁ ଦରମା ଦିଆଯିବ ନାହିଁ । ପ୍ରତ୍ୟେକ କର୍ମଚାରୀମାନଙ୍କ ଦକ୍ଷତା ଆକଳନ କରି ସେମାନଙ୍କୁ ବାଧ୍ୟତାମୂଳକ ଛୁଟି ଦିଆଯିବ ବୋଲି ମଙ୍ଗଳବାର ଦିନ ଏକ ନିର୍ଦେଶରେ ପରିଚାଳନାବୋର୍ଡ଼ କହିଛି ।
